
‏15 מרץ 2021
‏‏‏ב' ניסן תשפ"א

דו"ח שאלות ותשובות קול קורא 4.2020
הנדון: קול קורא מספר 4.2020 – הגשת הצעות להעלאת קורסים מקוונים
להלן השאלות ותשובות ההבהרה לקול קורא תוך כדי הפנייה לסעיף הרלבנטי במסמכי הקול קורא.
1. התשובות המובאות להלן מחייבות את כל המציעים, מהוות חלק בלתי נפרד ממסמכי הקול קורא וגוברות על הנוסח המובא בקול קורא. 
2. אין להסתמך על כל פירוש שניתן בעל פה או בכתב או בכל דרך אחרת על ידי מי מטעם המזמין או ועדת מכרזים, ככל שניתן, בכל פורום או צורה שהיא. כל הפירושים וההבהרות הינם כמפורט במכתב הבהרה זה בלבד ובמכתבי הבהרות נוספים שיישלחו מטעם ועדת המכרזים, ככל שישלחו. מסמך זה יחשב כחלק מתנאי הקול קורא, ויחולו עליו כל הוראות הקול קורא הנוגעות למסמכי הקול קורא, ועל המציע לצרפו להצעתו כשהוא חתום בחתימת המציע על גבי כל עמוד.
3. אין באי התייחסותה של ועדת המכרזים לשאלה כלשהי או לפרט כלשהו בשאלה, כדי להוות הסכמה להנחיותיו של השואל, או כדי לשנות בדרך כלשהי את פרשנות תנאי הקול קורא. 
4. ככל שיש במסמך זה שאלות ותשובות הנוגעות לפרשנות של הדין, אין הן באות במקום ייעוץ משפטי מוסמך, וכל המסתמך עליהן עושה זאת על אחריותו בלבד.
5. אלא אם נאמר אחרת, לכל המונחים והמושגים האמורים במכתב הבהרה זה תהיה הפרשנות כאמור במסמכי הקול קורא.

	5(ב): גישה לנתוני שימוש הלומדים
	"ניתן לספק נתוני שימוש מצטברים בקורסים המקוונים הנבחרים בכל עת (הכוונה היא לא על תלמידים ספציפיים אלא על סך השימוש).
אנו יכולים לשתף נתונים ב  high-level עד לרמת מדינה.
עם זאת לא נוכל לומר אם משתמשים אלה נכנסו לפלטפורמה דרך campus.il או הצטרפו בעצמם. הדרך היחידה שבה נוכל לבצע זאת תהיה הגדרת unique URL עבור הלומדים של campus.il להרשמה עצמית.
זה אפשרי, אך תלוי בנפח הלומדים שצפויים להיכנס לפלטפורמה דרך Campus IL. אנו עושים זאת רק כאשר הארגון השותף יכול לאשר צפי שימוש של אלפי משתמשים.
הדבר לא יאפשר קבלת נתונים ברמת השם, זה רק יאפשר לנו לספק נתונים על מספר המשתמשים שנכנסים ואילו קורסים הם עוברים. לא ניתן לצפות בנתונים בכל עת, נוכל להפיק דוח ולשלוח.
האם ניתן להגיש מענה לקול הקורא על בסיס מתכונת זו ?
	אין ציפייה מצד המשרד לקבל פרטים אישיים אודות הלומדים. 
מעבר למספר הנרשמים נרצה לקבל פרטים אודות השימוש בקורסים, כגון זמני שהייה בקורס, נתוני צפייה בסרטונים, ביצוע תרגילים ועוד. ניתן יהיה להעביר את המידע באמצעות דוחות תקופתיים, ובהתאם להנחיות שיעביר המשרד.

	סעיף 6(א):

	נבקשכם לאפשר גם השתתפות בקול קורא לפיה הקורסים המקוונים המוצעים הינם בבעלות של חברת האם האולטימטיבית של המציע, היות והמציע הוא סניף ישראלי בתשלובת בינלאומית.
	הבקשה מתקבלת. 
סעיף 6(א) לקול קורא ישונה לנוסח הבא: "הקורס/ים המקוונ/ים המוצע/ים הינו/הם בבעלותו או צפויים להיות בבעלותו של המציע או שהמציע הוא בעל הרשאה מתאימה להעניק זכויות שימוש בקורסים המוצעים על ידו לאחר."
בהתאם, יתווסף לסעיף 7 לקול קורא ס"ק (ו) בנוסח הבא: 
"במידה והמציע הינו בעל הרשאה מתאימה להעניק זכויות שימוש בקורסים הדיגיטליים המוצעים, יצרף המציע להצעתו אסמכתא בכתב בדבר ההרשאה כאמור."

	6.(ד): עומדים בסטנדרט הנגשה AAA 
	חלק מהקורסים בפלטפורמה עומדים בסטנדרט הנגשה AAA.
בתחתית כל עמוד בפלטפורמות שלנו יש קישור ל “Request Learning Accommodations” כאשר ניתן במידת הצורך להסביר מה הקושי הקיים – והצוות יוכל לנסות לסייע באופן אישי.
חלק מהקורסים נבנו על גבי  Open EdX platform כמו Campus IL בעצמה, וזו פלטפורמה שמיושרת עם ה   WCAGהנדרש. 
במסגרת שיתוף הפעולה העתידי האפשרי ניתן יהיה לבחור רק בקורסים שעומדים בסטנדרט.
האם ניתן להגיש מענה לקול הקורא על בסיס מתכונת זו ?
	המשרד שקל הנושא, והחליט להמיר את סטנדרט הנגשה AAA ב- AA, כך שניתן להציע קורס/ים מקוונ/ים שעומדים בסטנדרט זה. 
סעיף 6(ד) לקול קורא יתוקן בהתאם. 

	7(ג):  חוות דעת מקצועית בדבר איכות, רלבנטיות ורמת תוכן הקורס, לרבות הצגת נתוני שימוש נוכחיים בקורס/ים המקוונ/ים המוצע/ים.
	נוכל לספק חוות דעת מארגונים המבצעים שימוש בפלטפורמה ובתכניה וגם אודות קורסים מסויימים. כמו כן יש מערכת ניהול נתונים לפלטפורמה בה ניתן להריץ דוחות אודות נתוני שימוש.
האם ניתן להגיש מענה לקול הקורא על בסיס מתכונת זו ?
	כן.

	9(ב)(3), (4) ו-(5)
במסגרת שיקולי הצוות המקצועי ייבחנו, בין היתר, הקריטריונים שלהלן ביחס לכל אחד מן הקורס/ים המוצע/ים:
3. התחייבות הגוף המציע לתחזוקת הקורס המוצע (לרבות טיפול בבאגים ובעיות פונקציונליות בקורס)
4. המלצות מצד מעסיקים על הקורס (Endorsement). 
5. אקרדיטציה ורלבנטיות לצורך השלמה ללימודים אקדמאים או לימודי טכנאים ו/או הנדסאים.
	יש לנו מערכת דירוג כוכבים ומשתמשים אחרים יכולים לדרג את הקורסים ולספק משוב כתוב שכל משתמש יכול לראות כשהוא הולך ללמוד הקורס.
אין באפשרותנו להתחייב להשאיר קורסים למשך 3 שנים מכיוון שחלק מהתוכן יכול להיות לא רלוונטי במשך כל כך הרבה זמן.
כמו כן, חשוב לציין שאנחנו לא רואים אנשים שוהים בפלטפורמה במשך שנים, לרוב הם נכנסים, לומדים מה שהם צריכים ברגע נתון ומקבלים מיומנויות ששולחות אותם ללמידה ברמה גבוהה מעבר לפלטפורמה שלנו. אנו מציעים קורסים בסיסיים, כך שהציפייה לשהות במשך שלוש שנים באותו מסגרת התוכן שלנו אינה ריאלית.
3: אנו מציעים למשתמשי הקצה מספר אמצעים להשיג עזרה ולהתריע בפנינו על בעיות בקורסים ואנו מאוישים לענות לבקשות משתמש אלה. 
4. הפלטפורמה שלנו כוללת משתמשים עצמאיים ואיננה כוללת מעסיקים ולכן גם לא המלצות ממעסיקים; IBM עצמה מעסיקה מרכזית.
5. אנו מציעים אישורי השלמה (סרטיפיקציות) ותעודות דיגיטליות (Badges) הניתנות לאימות באמצעות  Acclaim 
האם ניתן להגיש מענה לקול הקורא על בסיס מתכונת זו ?

	כן. ניתן להגיש וכל קורס יבחן בהתאם לקריטריונים הקבועים בקול קורא.
לעניין משך הזמן המבוקש להעלאת התכנים הדיגיטליים, ראו סעיף 6(ג) לקול קורא.
כמו כן, תשומת לב המציעים לס"ק (6) לכתב ההתחייבות שמצורף כנספח א' במסגרתו מצהיר המציע, כי יהיה אחראי על תחזוקה ועדכון שוטפים של הקורס/ים המקוונ/ים באתר המשרד/קמפוס IL. 

	סעיף 10
	האם המשרד צפוי לרכוש/לממן חלק מהקורסים המוצעים?  - לא ברור באיזה שלב מתקבלת ההחלטה על מימון כאמור והאם במסגרת המענה לקול קורא יש לציין עלויות להרחבות
	בשלב זה, אין בכוונת המשרד/מטה לרכוש או לממן מעטפת מקצועית לקורסים שיועלו לאתר המשרד או קמפוס IL. המדובר בזכות ששמורה למשרד בהתאם לשיקול דעתו הבלעדי ולכללים שמפורטים בסעיף 10 לקול קורא. 
אין חובה כזו אך מומלץ לציין עלויות מוערכות להתאמות טכנולוגיות ו/או לתרגום נדרש בעת כתיבת ההצעה.  

	7
	11(א) נגישות
	בתחום העריכה הלשונית  אנו עומדים ברוב המוחלט של התכנים, יתכן וחלק מהקורסים הופקו בעבר ואיננו יכולים לוודא זאת כרגע.  
האם ניתן להגיש מענה לקול הקורא על בסיס מתכונת זו ?
	העמידה בהוראת  הסעיף תבחן ביחס לכל קורס בנפרד.
 

	8
	סעיף 12(א):
	חברתנו תוכל להתמודד בקול קורא כמציע, בכפוף לתיקון הוראות ס' 12(א) ללשון הבאה (המבטא industry practice). שימו לב כי אין בכך לגרוע מס' 12(ג) – לעניין הרישיון שימוש הנדרש לכם:
"ללקוח לא תהא בעלות באף אחת מזכויות הקניין הרוחני אשר תועמדנה לרשותו, לרבות ומבלי למעט, הפלטפורמה הדיגיטלית (ככל שתוצע) וכל קורסי הכשרה והחלקים המרכיבים אותם, אשר יסופקו על ידי המציע בקשר לקול קורא זה ("עבודות קיימות"). חלק מהעבודות הקיימות כפופות להסכם רישיון נפרד ("עבודות קיימות ברישיון"). תוכנה היא דוגמה לעבודה קיימת ברישיון אשר הינה כפופה להוראות הרישיון תוכנה."
	לא יחול שינוי בנוסח הסעיף. יובהר כי לפי סעיף 12(ו) לקול קורא, אין בכוונת המשרד לגרוע מזכויות קנין רוחני שהיו בידי מי מהצדדים טרם העלאת התכנים לאתר המשרד או לקמפוס IL.

	12 (ג)
	נבקש להבהיר כי המציע מעניק למדינת ישראל רישיון שימוש זמני הנגשת הקורסים לציבור הרחב, לפיכך נבקש למחוק את זכות המזמין ולהחליף את המילים "לעשות כל שימוש בקורס/ים" במילים "להפיץ לציבור את הקורסים".  
	לא יחול שינוי בנוסח הסעיף. 

	סעיף 12(ה)
	נבקשכם להוסיף "ייעודיים" לאחר המילים "בכל התוספות ובכל התוצרים"
	לא יחול שינוי בנוסח הסעיף.

	סעיף 12(ז)
	חברתנו תוכל להתמודד בקול קורא כמציע, בכפוף לתיקון הוראות ס' 12(ז) ללשון הבאה (המבטא industry practice לעניין שיפוי בגין תביעות קניין רוחני):
"במידה וצד שלישי יעלה טענה כנגד המטה ו/או מדינת ישראל ו/או את המשרד ("לקוח"), לפיה מוצר/שירות של המציע מפר פטנט או זכות יוצרים, המציע יגן על הלקוח מפני תביעה זו וישלם את הסכומים שיפסקו נגד הלקוח על-ידי בית המשפט בפסק דין חלוט או שיכללו בהסדר פשרה שאושר על-ידי המציע, ובלבד שהלקוח: 1) יודיע למציע מידית ובכתב על הטענה; 2) ימסור את המידע שמבקש המציע; ו-3) יאפשר למציע לנהל את ההגנה וכל הסדר פשרה, לרבות את ניסיונות הגישור, וישתף עמו פעולה באופן סביר באלו כאמור.
המציע  אינו אחראי בגין תביעות הפרה (infringement) המבוססות, בחלקן או במלואן, על מוצרים/שירותים שאינם מוצרי המציע, פריטים שלא סופקו על-ידי המציע, או כל הפרה של חוק או של זכויות צד שלישי שנגרמה על-ידי תוכן, מסמכים, עיצובים או מפרטים של הלקוח. מערכות תוכנה סטנדרטיות בשוק (standard market software systems) הינם כפופות לתנאי הרישוי של בעליהן."
	לא יחול שינוי בנוסח הסעיף. המשרד יפעל בהתאם ובכפוף לכל דין ולכללי מינהל תקין, כמקובל בנושא.

	13(ב): הסרת תכנים פוגעניים
	הפלטפורמות מאפשרות סימון כ "בלתי הולם" כדי לאפשר למשתמשים שלנו להתריע במהירות על תגובות בלתי הולמות של משתמשים. כמו כן, למנהלי IBM של הפלטפורמות יש את היכולת להסיר כל הערה או תוכן בלתי הולם, ובמידת הצורך להשבית חשבונות משתמש בודדים בכל עת. כל המשתמשים נדרשים להסכים לתנאי השימוש עבור הפלטפורמות שבהן הם משתמשים.
האם ניתן להגיש מענה לקול הקורא על בסיס מתכונת זו ?
	המתודולוגיה המתוארת מקובלת על המשרד.

	סעיף 14(א) אפשרות שימוש בסמליל 

	מכיוון ששימוש בסמליל/לוגו חברתנו הינו כפוף להרשאת והוראות שימוש מטעם הגוף המציע - הפרסומים ידרשו עמידה בנ"ל. לפיכך, נבקש להבהיר כי ככל שקיימות דרישות והנחיות לעניין אופן שימוש בסמליל/לוגו מטעם הגוף המציע, המשרד ימלא אחר כל הדרישות ויישם את ההנחיות כאמור.
	לא יחול שינוי בנוסח הסעיף. תשומת לב המציעים לנוסח סעיף 14 (א) לקול קורא ולכללים שמפורטים בו.

	סעיף 14(א)
	נבקשכם למחוק את המילים: "מוסכם, כי ככל שהגוף המציע לא יגיב לבקשה לאישור פרסום בתוך 3 ימי עבודה, יראו אותו כמי שאישר את הפרסום המוצע על-ידי צוות המשרד ו/או המטה, כמות שהוא." אין מקום ל-DEEM ACCEPTENCE בפרויקט/שירותים מסוג זה, לא מידתי ולא סביר בהתייחס לטבע ואופי השירותים שבמסגרת הקול קורא.
	הבקשה מתקבלת בחלקה. נוסח סעיף 14(א) ישונה לנוסח הבא:
[bookmark: _30j0zll]"הגוף המציע נותן בזאת את הסכמתו המפורשת לאזכור שמו ו/או סמלילו באתר קמפוסIL  ו/או באתר המשרד, במסגרת פעילות השיווק של מיזם קמפוס IL. הפרסומים השונים יתואמו עם הגוף המציע מראש ובכתב, באמצעות הנציג שיקבע לכך מטעם הגוף המציע. מוסכם, כי ככל שהגוף המציע לא יגיב לבקשה לאישור פרסום בתוך 7 ימי עבודה, יראו אותו כמי שאישר את הפרסום המוצע על-ידי צוות המשרד ו/או המטה, כמות שהוא."

	סעיף 14(א)
	נבקש לשנות את לוח הזמנים הקבועה בסעיף ל – 5 ימי עבודה.
	הבקשה מתקבלת. ראו תשובה בסעיף 14 לעיל. 

	14(ג): שימוש בטריילרים
	נוכל לעמוד בסעיף זה רק לאחר אישור של מנהלי הפלטפורמות של IBM – שצפו ואישרו את התוכן השיווקי המדובר, בכל מוצר שיווקי לגופו.   
האם ניתן להגיש מענה לקול הקורא על בסיס מתכונת זו ?
	הבקשה מתקבלת. סעיף 14(ג) לקול קורא ישונה כדלקמן: 
[bookmark: _Ref514833952][bookmark: _Ref520028127][bookmark: _3znysh7]"הגוף המציע נותן בזאת רישיון שימוש בלתי מוגבל וללא תמורה למטה ישראל דיגיטלית ולמשרד, ולגבי קורס/ים שמועלה/ים לאתר קמפוס IL, ביחס לקדימונים ("טְרַיילֶרים") ובקטעי וידאו מתוך הקורס/ים, אשר אורכם לא יעלה על 540 שניות, למטרות שיווק ו/או פרסום ו/או יחסי ציבור של הקורס/ים ו/או של מיזם קמפוס בכללותו, בין היתר באמצעי המדיה הבאים: פייסבוק, YouTube, אינסטגרם, אתר קמפוס IL, טוויטר, לינקדאין או כל אמצעי מדיה אחר וכן באמצעי מדיה טלוויזיוניים, רדיו, עיתונות, שלטי חוצות וכיוצא באלה. הגוף המציע לא יעלה כל טענה בנוגע לזכות המוסרית, ככל שישנה, בנוגע לשימוש המתואר בסעיף זה בקטעים מתוך הקורס/ים.
השימוש בטריילר יתואם עם הגוף המציע מראש ובכתב, באמצעות הנציג שיקבע לכך מטעם המציע. ככל שהגוף המציע לא יגיב לבקשה לאישור הקדימון בתוך 7 ימי עבודה, יראו אותו כמי שאישר את הקדימון המוצע על ידי צוות המשרד ו\או המטה, כמות שהוא.
לעניין סעיף זה, "קדימון" משמעו – קטעון וידאו קצר לקידום הקורס/ים, אשר מופץ לקהלי היעד של הקורס/ים ו/או של מיזם קמפוס IL ו/או של אתר edX, בטרם צאת הקורס/ים המלא/ים, כחלק מאמצעי השיווק של הקורס/ים. הקדימון נועד לעניין את קהל היעד בצורה אטרקטיבית ולהעלות את מודעותו לגבי צאתו/ם הקרובה של הקורס/ים, תוך שימוש באפקטים שונים ובקטעים נבחרים מתוך הקורס/ים ו/או קטעים מקוריים שנוצרו באופן ייעודי עבור הקדימון, לצד הצגת מרצה הקורס/ים ובליווי אפשרי של קריינות ו/או כתוביות עם מסר שיווקי ו/או פרסומי.

	סעיף 16
	לשון הסעיף רחבה ואינה מידתית וסבירה, ואינה משקפת industry practice בהתייחס לאופי הקול קורא. נבקשכם להחליף את הסעיף במלואו בלשון הטקסט הבאה:
"חבותו המקסימאלית המצטברת של המציע בגין כל תביעה או טענה בקשר עם קול קורא זה ו/או בקשר עם מימושו, בגין כל נזק, לא תעלה במצטבר על סך של $5,000 דולר ארה"ב (כל מיסים כלולים), ללא תלות בבסיס התביעה (בין אם בחוזים, בנזיקין, או אחר, לרבות טענות בקשר לביצוע של המציע או אי-ביצוע של המציע). לאף צד לא תהיה כל חבות בגין נזקים מיוחדים, נלווים, עונשיים, עקיפים, כלכליים תוצאתיים (לרבות אובדן רווחים, הכנסות או חסכונות), אף אם הודיעו לצד על היתכנותם.  המציע גם אינו אחראי לתביעות צד שלישי כנגד המטה ו/או מדינת ישראל ו/או המשרד. המציע אינו אחראי לאובדן או נזק למידע, רשומות ונתונים של המטה ו/או מדינת ישראל ו/או המשרד  או כל צד אחר כלשהו. מגבלות אלה תחולנה באופן קולקטיבי על המציע, החברות המסונפות לו, שותפיו, וקבלניהם וספקיהם של אלו."
	הבקשה אינה מתקבלת.

	16(ג) 
	לאחר המילים "בעלי מקצוע ונותני שירותים למיניהם בקשר עם קול קורא זה" נבקש להוסיף את המילים "לקיים ו". 
נבקש לכתוב במקום "ביטוח אחריות מקצועית" את המילים "ביטוחי אחריות מקצועית/חבות מוצר", ולפני המילים "ביטוחי רכבים" את המילים " ובמידה ורלוונטי".
בסוף הסעיף נבקש להוסיף "אולם ויתור כאמור לא יינתן במקרה של נזק בזדון. בהתייחס לפעילות קבלני המשנה ולאמור לעיל בסעיף זה, רשאי המציע לכלול את פעילות קבלני המשנה עבורו בביטוחיו".
	הבקשה מתקבלת. נוסח הסעיף ישונה כך שהפסקה שמתחילה במילים "ידוע לגוף" עד למילים וכלפי עובדיהם" – תימחק ובמקומה יתווסף ס"ק (ד) בנוסח הבא:
"הזוכה מתחייב לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור מדינת ישראל ו/או משרד העבודה, הרווחה והשירותים החברתיים ו/או מטה המיזם הלאומי "ישראל דיגיטלית" (להלן ביחד: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי הזוכה קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.
הזוכה יוודא כי בכל ביטוחיו, המתייחסים לשירותים נשוא ההתקשרות (למעט ביטוח מסוג עבודות קבלניות / הקמה), המזמין יתווסף כמבוטח נוסף, בכפוף להרחבת שיפוי כלפי המזמין כמקובל באותו סוג ביטוח. 
הזוכה יוודא כי בביטוח מסוג עבודות קבלניות / הקמה, המתייחס לשירותים נשוא ההתקשרות, ייכלל המזמין וכן כל הקבלנים וקבלני המשנה, כמבוטחים נוספים. 
הזוכה יוודא כי בכל ביטוחיו, המתייחסים לשירותים נשוא ההתקשרות, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול בגין נזק בזדון). 
המזמין שומר לעצמו את הזכות לקבל מהזוכה אישור על קיום ביטוח או העתקי פוליסות, מעת לעת ולפי דרישה.
אי עמידה בתנאי סעיף זה מהווה הפרה של הסכם זה.

	סעיף חדש
	נבקש להוסיף סעיף לפיו המציע לא יישא באחריות לבעיות בקישור ו/או בגישה לקורסים המוצעים על ידי המציע עקב תקלות הנגרמות בנסיבות שאינן תלויות במציע, כגון:  (1) ביצוע עבודה או שינויים בחלקו של המציע בממשק (ככל שהקורס יוצע על בסיס התממשקות הפלטפורמות) על ידי גורם כלשהו לבד מעובדי הספק או קבלני משנה שלו (ככל שישנם). (2) שיבושים בסביבת העבודה/תשתית אתר הקמפוס. (3) הפסקות ו/או הפרעות ו/או שיבושים ו/או ניתוקים ו/או תקלות שיגרמו בשל מערכות המזמין ו/או רשת הטלפונים ו/או בשל כל רשת תקשורת אחרת לרבות האינטרנט ו/או כל מרכיב תקשורת אחר של המזמין.
	הבקשה מתקבלת. יתווסף לקול קורא סעיף 16(ד) בנוסח הבא:
"המציע לא יישא באחריות לבעיות בקישור ו/או בגישה לקורס/ים המוצע/ים על ידי המציע עקב תקלות הנגרמות בנסיבות שאינן תלויות במציע, כגון:  (1) ביצוע עבודה או שינויים בחלקו של המציע בממשק (ככל שהקורס יוצע על בסיס התממשקות הפלטפורמות) על ידי גורם כלשהו לבד מי מטעם המציע או קבלני משנה שלו (ככל שישנם). (2) שיבושים בסביבת העבודה/תשתית אתר הקמפוס. (3) הפסקות ו/או הפרעות ו/או שיבושים ו/או ניתוקים ו/או תקלות שיגרמו בשל מערכות המזמין ו/או רשת הטלפונים ו/או בשל כל רשת תקשורת אחרת לרבות האינטרנט ו/או כל מרכיב תקשורת אחר של המזמין."

	סעיף 5 לכתב ההתחייבות: כתובת לתמיכה 
	קיימת באתר כתובת מייל לתמיכה הממוקמת בארצות הברית . 

	ההבהרה המתוארת מקובלת על המשרד. 

	מסמך דרישות המינימום
	סעיף 2: משוב לומדים: הפרק הראשון בקורס יכלול סקר כניסה לקורס והפרק האחרון בקורס יכלול סקר משוב לאחר הקורס למילוי הלומדים, על פי  התבניות של קמפוס IL שיעודכנו מעת לעת. תשתית הפעלת הסקרים תעשה על פי הנחיית הצוות המקצועי של קמפוס IL 
לכל הקורסים ב- P-TECH Open יש אפשרות להשאיר משוב בדפי הנחיתה של הקורס. אם מעוניינים  בסקר קורס/ים, אנו יכולים ליצור NPS ספציפי לקורס ולהוסיף אותו כפעילות לקורס במסגרת Open P-TECH. לחלופין, קמפוס IL יכול ליצור סקר אודות קורסים ספציפיים שהם רוצים לקדם בצד שלה. 
האם ניתן להגיש מענה לקול הקורא על בסיס מתכונת זו ?
	כן.

	סעיף 3: במקרה שמדובר בקורס ללא ציון - יש לספק ללומד משוב על התקדמות תהליך הלמידה.
זה המקרה עם רוב הקורסים, כדי לזכות בתגי הסמכה (badges), הלומדים צריכים להצליח בלפחות 80% בבחינות סוף הקורס.
אך כל דבר מעל או מתחת לכך המשמעות היא לעבור / להיכשל, אין ציון אחר. אנחנו כן מספקים משוב במובן שאתה עובר או נכשל ובחלק מהקורסים, לאחר כל שאלה בה טעית – מצויין מדוע היא לא נכונה. 
האם ניתן להגיש מענה לקול הקורא על בסיס מתכונת זו ?
	כן.

	סעיף 8:  סילבוס: הקורס יכלול קובץ PDF נפרד ב- Course Handouts section ובו מפורט מבנה הקורס והדרישות מהתלמידים.
	ברוב הקורסים אין תוכנית לימודים במסמך נפרד.
בחלק מהקורסים הארוכים יותר שלנו (כמו יסודות AI, יסודות הסייבר), ניתן למצוא רשימה לסטודנט כחלק מהקורס, אך זה לא המקרה ברוב המקרים, מכיוון שהקורסים כולם נמצאים כבר בפלטפורמה עצמה.
האם ניתן להגיש מענה לקול הקורא על בסיס מתכונת זו ?
	כאמור במסמך דרישות המינימום, תנאי זה נדרש במסגרת תנאי הסף להעלאת קורסים מקוונים לאתר המשרד או לקמפוס IL. עם זאת, ניתן יהיה להגיש במסגרת ההצעה קורסים ללא סילבוס ולהשלים את כתיבתו לאחר קבלת הודעת זכיה כחלק מתהליך ההסבה לפלטפורמת קמפוס IL, ובהתאם למועדים שיקבעו ע"י המשרד. 

	סעיף 9: תמיכה בלומדים: לפני יחידת הלימוד הראשונה יופיע סרטון הסבר והדרכה על הלמידה והשימוש בפלטפורמה. יובהר כי ייתכן ויועבר לספק סרטון מוכן שתפיק ישראל דיגיטלית. במקרה שכזה יחויב הספק לעשות שימוש בסרטון זה. ככל ולא יועבר סרטון מוכן, יידרש הספק להפיק סרטון משלו אשר ישמש אותו בכל הקורסים שיופקו על ידו.
	[bookmark: _heading=h.gjdgxs]קיים Tutorial סרטון הדרכה לשימוש בכל אחת מהפלטפורמות.
אם דרוש סרטון, רצוי שיופק מטעם ישראל דיגיטלית – בסטנדרט הנדרש. (במידה ולא, נוכל להפיק סרטון הדרכה בסיסי).
	ההצעה לקורס מקוון, לרבות אופן התמיכה בלומדים בהתאם למסמך דרישות המינימום של קמפוס IL, יבחן ע"י הצוות המקצועי ביחס לכל קורס וקורס. 

	סעיף 10.4
	שאר הדרישות מפורטות בקישור הבא: 
https://campusil.wixsite.com/campus/best
הקורסים כבר הופקו וקיימים בפלטפורמות Open p-tech   ו SkillsBuild הפתוחה. 
קורסים חדשים מתווספים מעת לעת, תחת פיקוח וסטנדרט של צוותי פיתוח התוכן של החברה  העולמית.
האם ניתן להגיש מענה לקול הקורא על בסיס מתכונת זו ?
	כל הצעה שתוגש תיבחן בהתאם לתנאי הסף שהוגדרו במסגרת הקול קורא.  

	כללי
	אין לי קורס מקוון אך אני מסיים חוזה התקשרות מול משרד הביטחון ומתמחה בכל נושא מכרזים והתקשרויות וחשבתי לצלם קורס שלי שאני מדריך ומלמד יסודות ומנסה לסייע לדורשי עבודה להנגיש להם ידע רב לנסות להתמודד במכרזים ממשלתיים ומוניציפאליים דרך ידע וכישורים שלהם ,טיפים ,איך להתחבר לחברות השמה וחברות קבלניות המעסיקות מאות ואלפי עובדים מול מכרזים 
יכול להיות מאוד מועיל כל הרעיונות והנושאים קיימים אצלי
שאלתי היא האם תהיו מוכנים לסייע לי במימון הצילום וההפקה של הקורס הזה?
אני יכול להתחייב שהוא יהיה מאוד איכותי, מקצועי ומועיל לציבור רחב של דורשי עבודה וקריירה.
	בהחלט. אם כי ההצעה לא תבחן במסגרת קול קורא זה. בהצעות לקורסים ניתן לפנות לכתובת הדוא"ל info@campus.gov.il

	27
	נספח א' כתב התחייבות (8)
	ממליצה לקרוא את מדיניות הפרטיות ותנאיי השימוש באתר הקמפוס ולהעיר ככל הנדרש. אם אני מבינה נכון אתם לא תאספו מידע על המשתמשים בקורסים, אז תוודאו שאין לכם אחריות כלשהי בענייני פרטיות.
	ראו מסמך הפרטיות בקמפוס IL בלינק הבא: https://courses.campus.gov.il/privacy
באחריות המציע להתעדכן מעת לעת בתנאי הפרטיות באתר קמפוס IL

	28
	נספח ה' תצהיר עובדים זרים
	באשר לדרישה להצהרה ביחס ל"בעל זיקה" - נבקש להבהיר כי המציע הינו חברה בת של חברה ציבורית, אשר נשלטת, בשרשור ע"י חברה ציבורית זרה. בשים לב שלבעלי השליטה אין קשר לפעילות המציע ו/או ליכולתו לעמוד בתנאי המכרז, ולאור המבנה התאגידי המתואר, ממילא המציע אינו יכול להצהיר בשם בעלי השליטה בו, מבוקש כי ההתייחסות בסעיף זה תהא למציע ולא לבעל זיקה (ככל שבקשתנו לא תתקבל, ההצהרה ביחס לבעלי זיקה יכולה להינתן למיטב הידיעה בלבד).

	המשרד שקל הנושא והוחלט להשמיט את התצהיר בדבר היעדר הרשעות בגין העסקת עובדים זרים ושכר מינימום ממסמכי הקול קורא. עם זאת, יובהר במסמכי הקול קורא, כי שמורה למשרד או למטה האפשרות להסיר פרסום של קורס/ים מקוונ/ים, בין היתר, בשל העקרונות המנחים לשלילת מתן חסות לפי הוראת תכ"ם 15.3.0.1. 
מסמכי קול הקורא יעודכנו בהתאם.    

	29
	כללי
	האם הגוף המציע חייב להיות בעלת ישות משפטית ישראלית (חברה, עמותה וכו')?
למען ההבהרה, אני מסייע לחברה פינית גדולה בשם Reaktor המציעה קורס פתוח, חינמי ומאוד פופולרי בנושא של בינה מלאכותית במספר רב של מדינות אירופיות. 
להתרשמותכם מאתר הקורס: https://www.elementsofai.com/ 
וכן אתר החברה: https://www.reaktor.com/ 
	לא, ולכן המשרד שקל הנושא והוחלט להשמיט את סעיפים 8(א)-(ג) ממסמכי הקול קורא.
מסמכי קול הקורא יעודכנו בהתאם.    

	30
	כללי
	הקול קורא מטיל על המציע התחייבויות רבות ללא כל תמורה. נבקש לקבל הבהרה לגבי היתרונות השיווקיים והעסקיים אותם מספקים מפרסמי המכרז לחברות עסקיות הזוכות בקול קורא
	היתרונות השיווקיים והעסקיים הוצגו בכנס המציעים שנערך. להלן הקישור אליו:
https://www.youtube.com/watch?v=qWZN30oCEUU
ראו גם סעיף 10 לקול קורא.

	31
	כללי
	הפלטפורמה אותה אנחנו מציעים היא פלטפורמה רחבה ללימוד אנגלית (מורפיקסקול מבית מורפיקס) –  אנחנו חברה עסקית ולכן לא נוכל להציע בחינם את מלוא המוצר  .האם במסגרת הקול קורא -  נוכל להציע בחינם  למשתמשי קמפוס IL חלק מתכני הלימוד – נניח אוצר מילים או פסיכומטרי או גישה רק לרמה מסוימת במוצר.
	נדרש כי הקורס המוצע יהווה לכל הפחות יחידה אוטונומית המקנה ידע, כשירות או מיומנות העומדת בפני עצמה ולא תלויה בתוכן משלים שלא כלול בה. 

	32
	כללי
	האם אנחנו מקבלים את הגישה למידע לגבי המשתמשים שעשו שימוש בקורסים ואיזו אינפורמציה נוכל לקבל (כתובות מייל, גיל, תחומי עניין )
	סגל הקורס יקבל גישה לנתוני הלמידה של הקורס הכוללים את שמות הלומדים, כתובת הדואר האלקטרוני וציונים (במידה שישנם בקורס). יודגש, כי שימוש במידע זה הנו אך ורק לצרכי קידום הלמידה ולא לשימושו המסחרי של המציע. 

	33
	כללי
	במידה ויתקבלו פרטי מידע רלוונטיים עבורנו האם נוכל להשתמש בהם לצורך קמפיינים שיווקיים כגון - ברשתות החברתיות או באמצעות דיוור של מוצר משלים לתוכן המוצע, נבקש לקבל הבהרה רחבה ככל הניתן  לגבי נושא זה אשר לו חשיבות רבה  לחברה עסקית השוקלת לקחת חלק בקול קורא. 
	ראו תשובה בסעיף 32 לעיל. 

	34
	כללי
	בהנחה ואנחנו בוחרים באופציה של ממשק המחבר בין האתרים (אופציה א') חשוב לנו להבין– באיזה ממשק מדובר ? ממשק הקשור רק להתחברות לאתר או ממשק עמוק יותר הכולל את תהליכי הלמידה קצב ההתקדמות ציונים וכו'
	מדובר בממשק SSO בפרוטוקול SAML או OAUTH .


	35
	כללי
	האם הכניסה היא באמצעות הזדהות אחידה או באמצעות מייל\חשבון גוגל\פייסבוק ?
	ברירת המחדל תהיה כניסה באמצעות מייל/פייסבוק/גוגל.
במסגרת הקול הקורא תתאפשר גם הזדהות אחידה באמצעות SSO
.SAML או OAUTH  

	36
	כללי
	האם משרד העבודה יממן את עלויות ההתאמה הנדרשות לצורך התממשקות כאמור ?
	המציע נדרש לפרט במסגרת ההצעה אילו התממשקויות רואה הוא לנכון לערוך. המשרד שומר לעצמו את הזכות לסייע בדוקומנטציה של תהליכי ההתממשקות, בהתאם לשיקול דעתו הבלעדי. בהתאם יתוקן סעיף 9(ב) כך שבסופו יתווסף ס"ק (9) בנוסח הבא: "אופן התממשקות הקורס המוצע לפלטפורמת קמפוס IL". 

	37 
	כללי
	מהי פלטפורמת השיווק מצד הפורטל ובאיזה היקף היא תתבצע, האם אפשר לצפות לשיווק ספציפי עבור מוצר\תחום דעת  מסוים?
	קמפוס IL משווקת בכל ערוצי הניו מדיה באופן אורגני ובאופן ממומן. הפרסומים מתבצעים על פי שיקול דעת צוות השיווק של המשרד והמטה ואין מחויבות לשיווק באופן מסוים עבור קורס ספציפי. 

	38
	כללי
	האם תהיה אפשרות לסבסוד פרסום מצד הספק שייצר חשיפה לפלטפורמה שלכם?
	תשומת הלב לסעיפים 14(ה) ו-14(ו) לקול קורא.

	39
	כללי
	פיתחנו 3 קורסים, שנמצאים כרגע בתהליך ההפקה. בגלל הסגרים, אין שום סיכוי שעד 28.02 יהיה צילום- אך נוכל להציג סילבוס וחלק מהמצגות. 
	ניתן להגיש גם קורסים הנמצאים בתהליך יצירה כל עוד סיום הפיתוח שלהם הנו בטווח זמנים קרוב.
כל הצעה לקורס תבחן על ידי הצוות המקצועי על פי הקריטריונים המפורטים בסעיף 9 לקול קורא.

	40
	כללי
	האם ניתן לשלב קורס בשפה הרוסית בקמפוס IL?
	בשלב זה, הקורסים בפלטפורמה הנם בשפה עברית, ערבית ואנגלית בלבד. 

	41
	כללי
	הרעיון של פיתוח קורסים בשיתוף תעשייה נראה לי חשוב מאד. האם ניתן להציע גם רעיונות לפיתוח עם לו"ז ביצוע או להציע רעיונות לעבודה יחד אתכם, כמו שעשיתם עם גופים ציבוריים?
	בהחלט. אם כי ההצעה לא תבחן במסגרת קול קורא זה. בהצעות לקורסים ניתן לפנות לכתובת הדוא"ל info@campus.gov.il

	42
	כללי
	ברצוני לדעת האם ניתן להגיש הצעה במסגרת קול קורא 4.2020 גם עבור קורס שאינו מובנה (שהשיעורים בו מוקלטים מראש), אלא עובר "לייב" (דרך ה - ZOOM)?
	לא, הקול הקורא מיועד לקורסים א-סינכרוניים בלבד. 

	43
	כללי
	מה הנתונים שהספק יכול לקבל המשתמשים החינמיים הספיציפיים? שם ? אמייל? טלפון? 
	ראו תשובה בסעיף 32 לעיל.

	44
	כללי
	מה הערכים המוספים שמקבל מעלה הקורס?
	ראו תשובה בסעיף 30 לעיל.

	45
	כללי
	אנא פרטו את המשמעויות הטכנולוגיות של הסבה של קורס?
	אם מדובר בקורס שפותח בפלטפורמת open edX אחרת - ניתן לבצע import/export.
בכל מקרה אחר - יש לבנות את הקורס מחדש על גבי הפלטפורמה של קמפוסIL בכלי ייעודי - Studio. 

	46
	כללי
	אנא פרטו את הממשקים?
	ישנם ממשקים קיימים של Open edX עם המערכת המפורטים במסמך הבא: https://docs.google.com/document/d/120m5nnExDJb2Mi5mjYjK84xQmFyPkI_7mBgs0aRRWGc/edit?usp=sharing 

	47
	כללי
	איזה סיוע טכנולוגי יינתן ליזם שצריך להסב?
	ראו תשובה בסעיף 36 לעיל. 

	48
	כללי
	מהו סדר גודל תקציבי שהועדה יכולה לאשר עבור הסבה טכנולוגית או תרגום? 
	בשלב זה מטרת הקול קורא היא להעלות קורסים קיימים. ככל שידרשו התאמות בהתאם ובכפוף לסעיף 10 לקול קורא, צוות המשרד והמטה יבחן את האפשרות לממן רכיבים ומעטפת למידה בהתאם לקריטריונים שיקבע.

	49
	כללי
	מהי מדיניות הפרטיות ביחס לפרטי המשתמשים?
	ראו תשובה בסעיף 27 לעיל.  

	50
	כללי
	מהו סטנדרט ההפקה הנדרש לקורס מבחינת סאונד וצילום?
	סטנדרט ההפקה מפורט בדרישות המינימום של קמפוס IL. 
להלן קישור למסמך:
https://8b08c995-c944-4ba9-885b-844b5f6ae8a7.filesusr.com/ugd/e7b8ff_8d564233c6c84af79e889b19b56d82b2.pdf

	51
	כללי
	מהו מינימום ההיקף לקורס? כמה שיעורים ובאיזה אורך?
	אין דרישה למינימום היקף של קורס. עם זאת, נדרש כי הקורס המוצע יהווה לכל הפחות יחידה אוטונומית המקנה ידע, כשירות או מיומנות העומדת בפני עצמה ולא תלויה בתוכן משלים שלא כלול בה. 

	52
	כללי
	האם אפשר יהיה להציע הכשרות המשך ומנטורשיפ בקטגוריות של שירותים משלימים?
	ניתן לכלול במסגרת ההצעה, פירוט בדבר רכיבים נוספים. הרכיבים יבחנו בהתאם לאמור בסעיף 10 לקול קורא. 

	53
	כללי
	האם ישנה מגבלה של שעות הקורסים ואורכם?
	ראו תשובה בסעיף 51 לעיל 

	54
	כללי
	האם ניתן להעלות קורסים בתחומי הכשרות מקצועיות ייעודיות להסבות מקצוע    דוג': רכש, שמאות, אסטרטגיות למידה, מנהלי פרוייקטים, יועצים עסקיים, סייבר למתקדמים ,עיצוב פנים ?
	במסגרת הקול קורא, המציעים מתבקשים להציע קורס/ים שעוסק/ים בתחומים של פיתוח הון אנושי, השתלבות בתעסוקה ופיתוח מקצועי. כל הצעה לקורס שתעמוד בתנאי הסף תבחן בהתאם לאמור בסעיף 9 לקול קורא. 

	55
	כללי
	האם ניתן להציע תעודות הסמכה בתשלום?
	תשומת לב המציעים לסעיף 17(ד) לקול קורא. 

	56
	כללי
	האם ניתן להעלות קורסים הדורשים בחינות להסמכה?
	ההצעה לקורס שעמדה בתנאי הסף תבחן בהתאם לסעיף 9 לקול קורא. 
יצוין, כי ככל שיהיו בחינות להסמכה הן יתבצעו באופן חיצוני למשרד או לפלטפורמת קמפוס IL.

	57
	כללי
	האם הקורסים עולים חינם לפלטפורמת EDX ? 
	העלאת הקורסים לפלטפורמת edX אינה נכללת במסגרת הקול קורא. עם זאת, מטה ישראל דיגיטלית שומר לעצמו את הזכות לפנות למציעים הזוכים ולהציע להם לשלב את הקורסים הדיגיטליים במסגרת שיתוף הפעולה שלו עם edX, בהתאם לכללים ולתנאים שיקבעו. 

	58
	כללי
	כיצד ניתן לדעת האם "הצעת שירותים נוספים" מאושרת בעת הגשת המסמכים?
	ראו תשובה בסעיף 48 לעיל.

	59
	כללי
	הקישור המפנה למסמך דרישות מינימום (לדוג' בסעיף 6ה) אינו והדרישות אינן ברורות. אשמח לדעת האם הדרישות כוללת כי הקורס יתורגם לעברית או יכלול כתוביות (שיוספו על ידי המציע) או כל דרישה אחרת הכוללת בצידה עלויות למציע? 
	הקורסים המוצעים נדרשים להיות בשפה עברית, אנגלית או ערבית. המשרד שומר לעצמו את האפשרות להוסיף לקורסים שיועלו כתוביות בהתאם לאמור בסעיף 10 לקול קורא. 
מצורף קישור למסמך דרישות המינימום: 
https://8b08c995-c944-4ba9-885b-844b5f6ae8a7.filesusr.com/ugd/e7b8ff_8d564233c6c84af79e889b19b56d82b2.pdf



את מפרט הקול הקורא המעודכן, ניתן לראות באתר מינהל הרכש הממשלתי, תחת הלשונית "מכרזים".
יודגש, כי המפרט המעודכן הוא המפרט הקובע אותו יש להגיש חתום עם ההצעה.

